CELEX: 62016CN0199
Language: el
Date: 2016-04-11 00:00:00
Title: Υπόθεση C-199/16: Αίτηση προδικαστικής αποφάσεως την οποία υπέβαλε το Conseil d'État (Βέλγιο) στις 11 Απριλίου 2016 — État belge κατά Max-Manuel Nianga

13.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/36
            
         
      Αίτηση προδικαστικής αποφάσεως την οποία υπέβαλε το Conseil d'État (Βέλγιο) στις 11 Απριλίου 2016 — État belge κατά Max-Manuel Nianga
      (Υπόθεση C-199/16)
      (2016/C 211/46)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d'État
      
         Διάδικοι στην υπόθεση της κύριας δίκης
      
      
         Αναιρεσείον: État belge
      
         Αναιρεσίβλητος: Max-Manuel Nianga
      
         Προδικαστικό ερώτημα
      
      Πρέπει το άρθρο 5 της οδηγίας 2008/115/ΕΚ (1) του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών, σε συνδυασμό με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης και λαμβανομένου υπόψη του δικαιώματος ακροάσεως σε κάθε διαδικασία, το οποίο αποτελεί αναπόσπαστο μέρος του σεβασμού των δικαιωμάτων άμυνας, ο οποίος συνιστά γενική αρχή του δικαίου της Ένωσης, όπως εφαρμόζεται στο πλαίσιο της ανωτέρω οδηγίας, να ερμηνευθεί υπό την έννοια ότι επιβάλλει στην εθνική αρχή να λαμβάνει υπόψη τα βέλτιστα συμφέροντα του παιδιού, την οικογενειακή ζωή και την κατάσταση της υγείας του συγκεκριμένου υπηκόου τρίτης χώρας κατά την έκδοση της αποφάσεως επιστροφής την οποία αφορούν τα άρθρα 3, σημείο 4, και 6, παράγραφος 1, της οδηγίας, ή κατά την απομάκρυνση κατά την έννοια των άρθρων 3, σημείο 5, και 8 της ίδιας οδηγίας;
      
         (1)  ΕΕ L 348, σ. 98.